ДУНЕЙМ ЩЫХЪЫБАРХЭР
Нобэ
♦Гум и дунейпсо махуэщ
♦ТхьэкIумэ, пэ, тэмакъ узыфэхэр зэуэлIахэр зыгъэхъуж дохутырым и махуэщ
♦1650 гъэм дунейм щыяпэу Лондон къыщызэIуахащ нэчыхь щатх IуэхущIапIэ.
♦1829 гъэм Лондон къыщызэрагъэпэщащ Инджылызым и полицэ IуэхущIапIэр, Скотланд-Ярд зыфIащар.
♦1887 гъэм Германием къыщызэрагъэпэщащ «Гамбург» футбол командэр.
♦1907 гъэм Петербург къалэм трамвайм лэжьэн щыщIидзащ.
♦1916 гъэм «Стандарт Ойл» компаниер къызэзыгъэпэща Рокфеллер Джон дунейм япэу мелардырыбжэ щыхъуащ.
♦1956 гъэм Совет Союзым къыщызэрагъэпэщащ зауэм хэтахэм я комитет.
♦1795 гъэм къалъхуащ урыс усакIуэ, декабрист Рылеев Кондратий.
♦1807 гъэм къалъхуащ адыгэ тхакIуэ, дзэ къулыкъущIэу щыта Къаз-Джэрий СулътIан.
♦1904 гъэм къалъхуащ совет тхакIуэ цIэрыIуэ Островский Николай.
♦1921 гъэм къалъхуащ Совет Союзым и ЛIыхъужь Хьэбэчыр Умар.
♦1932 гъэм къалъхуащ кхъухьлъатэзехуэ, генерал-лейтенант, Сирием и лIыхъужь Абазэ Мамдухь.
♦1936 гъэм къалъхуащ Италием щыщ политик цIэрыIуэ, а къэралым и Министрхэм я Советым и унафэщIу щыта Берлускони Сильвио.
♦1936 гъэм къалъхуащ урысей актрисэ, РСФСР-м и цIыхубэ артисткэ, СССР-м и Къэрал саугъэтыр зрата Демидовэ Аллэ.
♦1943 гъэм къалъхуащ Польшэм щыщ къэрал лэжьакIуэ, а къэралым и президенту 1990 - 1995 гъэхэм щыта, мамырыгъэм хуэлажьэхэм папщIэ Нобель игъэува саугъэтыр зрата Валенсэ Лех.
♦1946 гъэм къалъхуащ урысей тележурналист цIэрыIуэ Крылов Дмитрий.
♦1951 гъэм къалъхуащ Чилим и президенту нэхъапэм цIыхубз зэи хамыхауэ а къулыкъур зыхуагъэфэщауэ щыта, пIалъитIкIи а IэнатIэм пэрыта Бачелет Мишель.
♦1960 гъэм къалъхуащ Къэбэрдей къэрал драмэ театрым и актёр, КъБР-м щIыхь зиIэ и артист Быдэ Хьэсэн.
♦1976 гъэм къалъхуащ Украинэм щыщ футболист цIэрыIуэ, «Дыщэ топ» саугъэтыр 2004 гъэм зыхуагъэфэща Шевченкэ Андрей.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 10 – 11, жэщым градуси 7 - 8 щыхъунущ.
Лъэпкъ Iущыгъэ:
Бысымыр хьэщIэм и IуэхутхьэбзащIэщ.
Зыгъэхьэзырар ДЖАТОКЪУЭ Марьянэщ.
